## **Beirniadaeth - 312 - Creu Gwefan Bl.6 ac iau (unigol neu grŵp)**

**Beirniad – Lowri Johnson**

**1af**

**Grŵp Mynach**

Dyma wefan llawn gwybodaeth ddefnyddiol am ardal Pontarfynach gan ganolbwyntio ar fynyddoedd Cambiran. Mae’n wefan llawn cynnwys amrywiol ac unigryw. Mae’r deunydd yn cynnwys pob fath o elfennau gan gynnwys lluniau, darluniau, mapiau, cwis a ffeithiau diddorol. Fe wnes i fwynhau darllen y wefan yn fawr. Da iawn chi - gwaith arbennig.

**2il**

**Pluen Wen**

Mae’r wefan yma yn un addysgiagol a diddorol am anifeiliaid yn y Serengeti. Mae’n cynnwys map, dewislen a chynnwys dwyieithog, ffeithiau wedi eu gosod yn ddeiniadol, lluniau da a baner wedi ei gosod yn daclus ar dop y dudalen. Da iawn ti!

**3ydd**

**Adran Llyn y Fan**

Dyma wefan Adran Llyn y Fran - aelwyd sy’n amlwg yn un bywiog a phrysur. Mae’r lluniau yn wych, cynnwys blog da, digwyddiadur yn defnyddio calendr sy’n ddefnyddiol, manylion pwy yw pwy. Roedd llawer o gynnwys a thudalennau i’w darllen. Da iawn chi!

**Beirniadaeth bellach**

Cafwyd nifer o geisiadau o safon uchel ar gyfer y gystadleuaeth yma, llongyfarchiadau i bawb a ymgeisiodd. Roedd hi’n bleser darllen trwy y gwefannau i gyd. Hoffwn roi sylw i rai ddaeth yn agos at y brig - Grŵp y Ddwylfan, oedd a thudalennau taclus a deiniadol. Roedd y wybodaeth am ardal Sir Gaerfyrddin yn ddefnyddiol gyda chyfuniad o luniau, fideos a ffeithiau difyr.

Diolch i grŵp Cothi Henri am anfon eu cais hefyd - roedd yn ddiddorol darllen am eich gwaith y tymor am y thema ‘Hudol’. Roedd y lluniau i gyd yn hyfryd. Gwaith da iawn!

Hefyd hoffen roi sylw i wefan Ela Owain am y Serengeti. Roedd y wefan yma yn ddeiniadol a diddorol gyda fersiwn Gymraeg a Saesneg.

Da iawn i bawb a ymgeisiodd gyda gwefannau am y Serengeti - roedd yn bleser darllen nhw i gyd!